Керме арканда басуу


Шарты 
Оюнчулардын саны 2—5 киши. Оюн өткөрүлүүчү жер: дарактуу жер. Оюнда аркан колдонулат.

Оюнга даярдануу 
Оюнчулар эки дарактын ортосуна аркан тартышкандан кийин, оюндун шарты жөнүндө сүйлөшүп алышат.

Оюндун баяны 
Оюнчулар кезектери келгенде, бирден керме арканга чыгышып, буттарында, тең салмагын жоготпой басууга аракеттенишет. Оюн, оюнчулар каалаган убакытка чейин уланат. Тең салмагын жоготпой керме арканда баскан оюнчу, оюндун жеңүүчүсү болот.

Оюндун эрежеси 
Керме арканга жакын турууга, жардам берүүгө, тоскоолдук кылууга, тең салмагын жоготкондон кийин, кайрадан кезексиз аракетин улантууга, бир убакытты бирден көп оюнчуга керме, арканда басууга болбойт.

Оюнга методикалык көрсөтмө 
Оюн өткөрүлүүчү жерде башка буюмдар болбошу керек.

Оюндун педагогикалык мааниси 
Оюн чечкиндүүлүккө, тең салмакты сактоого, кыймылдарды башкарууга үйрөтөт.

Колдонулган адабияттар 
 Х. Н. Анаркулов. Кыргыз эл оюндары. -Ф.: 1981, ISBN-10(13):5-65500669-3 
Оюндар